**Zmluva**

**o poskytnutí charitatívnej reklamy**

uzatvorená v zmysle ust. § 269 ods. 2 zákona č. 513/1991 Zb. Obchodný zákonník v platnom znení

v spojení s ust. § 13 ods. 1 písm. g) zákona č. č. 595/2003 Z. z. o dani z príjmov v znení neskorších predpisov

medzi zmluvnými stranami:

**ŠPORTOVÁ ORGANIZÁCIA:**

názov: **Basketbalový klub AŠK Slávia Trnava**

právna forma: **občianske združenie**

IČO: **35629827**

DIČ: **2021296376**

ID v IS športu: **123**

Sídlo: **Rybníková 1, 917 01 Trnava**

Zastúpený: **štatutár, Ing. Ján Jobb, predseda klubu; Ing. Pavol Loj, podpredseda klubu**

Bankové spojenie: **SK4309000000000045546840**

Zapísaná na MV SR pod. č. **VVS/1-900/90-11636-2**

Tel.: **+421 918 706 450**

Email: **info.bkslaviatrnava@gmail.com**

(ďalej len **„Poskytovateľ** “)

a

**OBCHODNÁ SPOLOČNOSŤ:**

obchodné meno/názov:

právna forma: spoločnosť s ručením obmedzeným

IČO:

DIČ:

IČ DPH:

Sídlo:

Zastúpená:

Bankové spojenie:

Zapísaný v registri

(ďalej len „ **Objednávateľ** “)

uzatvárajú túto zmluvu (ďalej aj ako „ **zmluva** “):

**Čl. 1**

**Predmet zmluvy**

1. Poskytovateľ je športovou organizáciou podľa § 8, ods. 1 zákona č. 440/2015 Z. z. o športe a o zmene a doplnení niektorých zákonov v znení neskorších predpisov, ktorá má právnu formu občianskeho združenia založeného podľa zákona č. 83/1990 Zb. o združovaní občanov v znení neskorších predpisov, ktorá na území Slovenskej republiky plní úlohy športového klubu a je dobrovoľným združením jeho členov pôsobiacich na území Slovenskej republiky v rámci basketbalového športu vykonávajúcim všeobecne prospešné činnosti predovšetkým pri podpore a rozvoji športu, podpore vzdelávania športových odborníkov a organizovanie a sprostredkovanie dobrovoľníckej činnosti.
2. Predmetom zmluvy je záväzok Poskytovateľa osobne alebo sprostredkovane, po celú dobu trvania tejto zmluvy, realizovať charitatívnu reklamu a propagáciu obchodného mena a obchodnej značky Objednávateľa, to všetko spôsobom a formou v súlade s touto zmluvou a právnymi predpismi, a záväzok Objednávateľa zaplatiť Poskytovateľovi, za zrealizovanú reklamu a propagáciu, odplatu vo výške a za podmienok stanovených v tejto zmluve.

**Čl. 2**

**Účel použitia odplaty**

1. Poskytovateľ sa zaväzuje odplatu za zrealizovanú reklamu a propagáciu použiť za podmienok stanovených v tejto zmluve **výlučne na charitatívne účely** , športového klubu, pričom tieto príjmy je športový klub povinný použiť len na účel vymedzený v § 50 ods. 5, a to účel, ktorý je predmetom činnosti športového klubu podpora a rozvoj športu, ktorý je v súlade s § 50, ods. 5, písm. b) zákona č. 595/2003 Z.z. o dani z príjmov, ktorý bude podporený z odplaty za charitatívnu reklamu.
2. *Poskytovateľ a Objednávateľ pre účely tejto zmluvy za podporu a rozvoj športu považujú:*

* ***zabezpečenie materiálno-technického vybavenia podľa aktuálnej potreby klubu vhodného pre ktorúkoľvek kategóriu hráčok (basketbalové koše, basketbalové lopty,* rôzne basketbalové pomôcky potrebné pre zdravý vývoj každého basketbalového športovca*),***
* ***regenerácia hráčok – skvalitnenie tréningového procesu a jeho obohatenie o regeneráciu hráčok čo je neoddeliteľnou súčasťou napredovania športovca v basketbale ( plávanie, posilňovňa, sauna ) s dôrazom na kategórie kadetky a juniorky***
* ***týždňový tréningovo-regeneračný pobyt pred MSR v externom prostredí***
* ***týždňový pobyt, ako zahájenie letnej prípravy športovcov v jednotlivých tímoch, so zámerom podporiť tímovosť , basketbal, systém a motiváciu hráčok v basketbale***
* ***funkčné odevy (dresy, tréningové a zápasové tričká, ponožky, teplákové súpravy , vetrovky, čiapky ) alebo doplnky (tašky, vrecká ) pre propagáciu klubu a oslovenie čo najširšej záujmovej skupiny pre rozšírenie členskej základne***
* ***účasť jednotlivých tímov na medzinárodných súťažiach napr. ( EGBL ) potrebná pre podporu a progres tímov a výchovu kvalitných hráčok ktoré reprezentujú SR, ale aj trnavský kraj či zviditeľňujú poskytovateľa***

1. *Poskytovateľ a Objednávateľ pre účely tejto zmluvy za podporu vzdelávania považujú:*

* ***zobrazovacie tabuľky a tabule pre výkon tréningovej činnosti a názorného popisu basketbalových signálov a športovej taktiky***
* ***go pro kameru a zobrazovaciu jednotku pre záznam a následný rozbor aktivity jednotlivých hráčok počas tréningu alebo zápasov,***
* ***internetové pripojenie pre priamy prenos súťažných zápasov , v súvislosti s propagáciou basketbalového klubu pre širokú verejnosť čim sa zabezpečí lepšie zviditeľnenie poskytovateľa***

1. *Poskytovateľ a Objednávateľ pre účely tejto zmluvy za organizovanie a sprostredkovanie dobrovoľníckej činnosti považujú:*

* ***minimalizácia fluktuácie a vybudovanie stáleho kádra dobrovoľníkov pre činnosť kontrolnej práce tímu počas zápasov tzv. „stolík“***
* ***podpora asistentov trénera prostredníctvom zmlúv o dobrovoľníctve pre budovanie budúcej generácie trénerov pre klub***

1. Poskytovateľ sa zaväzuje príjem z odplaty za zrealizovanú reklamu a propagáciu použiť najneskôr do konca roka nasledujúceho po roku v ktorom bola odplata zaplatená podľa tejto zmluvy, **t.j. do 31.12.2022.**
2. Poskytovateľ sa zaväzuje a pre ten prípad je s tým uzrozumený, že ak do uplynutia lehoty ustanovenej v bode 5 tohto článku nepoužije príjem z odplaty podľa tejto zmluvy na účel/účely špecifikované v bode 1 tohto článku, je povinný zahrnúť tento príjem z odplaty, prípadne jeho nepoužitú časť do základu dane najneskôr v zdaňovacom období, v ktorom uplynie lehota ustanovená v bode 2 tohto článku.

**Čl. 3**

**Forma a spôsob poskytnutia reklamy**

1. Poskytovateľ sa zaväzuje propagovať obchodné meno a obchodnú značku objednávateľa, ako reklamného partnera športového podujatia : základnej časti súťaže minimálne v dvoch kategóriách hráčok pričom jedna z nich musí byť kategória kadetky a druhá kategória juniorky (ďalej len „športové podujatie”) a zároveň propagovať obchodné meno a obchodnú značku na špecifikovaných športových podujatiach.
2. Poskytovateľ sa zaväzuje reklamu a propagáciu objednávateľa zabezpečiť na podujatiach špecifikovaných v bode 1 tejto zmluvy nasledovne:

* **vloženie loga na webové sídlo klubu v časti reklamných sponzorov a prispievateľov na činnosť klubu na sezónu v roku 2021/2022.**
* **nosenie tričiek, na každý zápas vo v kategóriách kadetky a juniorky, ktoré zabezpečí BK AŚK Slávia Trnava, kde bude uvedené logo objednávateľa**

**Čl. 4**

**Odplata za reklamu a platobné podmienky**

1. Objednávateľ sa zaväzuje za zrealizovanú reklamu a propagáciu Poskytovateľovi zaplatiť zmluvnými stranami vzájomne dohodnutú odplatu vo výške 7.000**,- €** (slovom sedemtisíc Eur).
2. Objednávateľ sa zaväzuje odplatu zaplatiť na základe Poskytovateľom vystavenej faktúry, ktorú poskytovateľ vystaví do 7 dní od dňa podpisu tejto zmluvy a Objednávateľ sa ju zaväzuje zaplatiť najneskôr v lehote splatnosti uvedenej na faktúre.
3. V prípade, ak Objednávateľ odplatu nezaplatí, Poskytovateľ je oprávnený odmietnuť poskytnúť plnenie, na ktoré sa zaviazal v čl. 3 tejto zmluvy a súčasne je oprávnený odstúpiť od tejto zmluvy.

**Čl. 5**

**Všeobecné ustanovenia**

1. Poskytovateľ sa zaväzuje pri obstaraní reklamy a propagácie konať s náležitou odbornou starostlivosťou a v súlade so záujmami Objednávateľa.
2. Objednávateľ sa zaväzuje pri plnení záväzkov Poskytovateľa podľa tejto zmluvy spolupôsobiť dohodnutým spôsobom a v prípade potreby a žiadosti Poskytovateľovi poskytnúť potrebnú súčinnosť tak, aby sa naplnil účel sledovaný touto zmluvou.
3. Poskytovateľ sa ďalej zaväzuje predložiť Objednávateľovi *do ......31.01.2022...........................* minimálne  *1* exemplár Print Screen stánky klubu (môže byť aj v tlačenej podobe - papierovej forme), na ktorej je vyobrazené logo Objednávateľa v časti reklamných sponzorov a prispievateľov, fotodokumentáciu zo zápasu (podujatia, vrátane tréningu) kategórie kadetky a juniorky z dôvodu potvrdenia skutočného umiestnenia reklamy na odevoch,  a fotografiu 1 ks trička (fotodokumentácia a fotografia môže byť poskytnutá v elektronickej forme na dátovom nosiči alebo v papierovej forme, na vyobrazeniach nie je nutné aby bolo rozoznať tváre hráčok) a to bez nároku na ďalšiu odplatu alebo náhradu nákladov.

4. Pre prípad, že Poskytovateľ peňažné prostriedky z odplaty dohodnutej v čl. 4 bod 1 zmluvy nepoužije na účel uvedený v čl. 3 tejto zmluvy najneskôr do konca roka nasledujúceho po roku, v ktorom tieto prostriedky odplaty prijal, ***platí, že Poskytovateľ je******povinný zahrnúť tieto prostriedky, resp. ich nepoužitú časť, ako príjmy do základu dane******najneskôr za zdaňovacie obdobie, v ktorom uplynula lehota na použitie prostriedkov******odplaty.***

**Čl. 6**

**Zmluvná doba a ukončenie zmluvy**

1. Táto zmluva sa uzatvára na dobu určitú, a to odo dňa jej účinnosti do splnenia všetkých záväzkov plynúcich zo zmluvy pre obe zmluvné strany.
2. Poskytovateľ má právo jednostranne vypovedať túto zmluvu v prípade, ak objednávateľ bude voči Poskytovateľovi postupovať v rozpore s dobrými mravmi, resp. svojím konaním poškodí záujmy Poskytovateľa.
3. Objednávateľ má právo jednostranne vypovedať zmluvu v prípade, ak Poskytovateľ podstatným spôsobom poruší záväzky vyplývajúce z tejto zmluvy a voči Objednávateľovi bude postupovať v rozpore s dobrými mravmi, resp. svojím konaním poškodí záujmy Objednávateľa.

**Čl. 7**

**Záverečné ustanovenie**

1. Zmena tejto zmluvy je možná len formou písomných dodatkov.
2. Ak dôjde po uzavretí zmluvy k zmene záväzných podmienok, za ktorých bola zmluva uzavretá, zmluvné strany sa zaväzujú upraviť zmluvu vo všetkých ustanoveniach dotknutých touto zmenou.
3. Práva a povinnosti zmluvných strán, ktoré nie sú upravené touto zmluvou, sa spravujú ustanoveniami Obchodného zákonníka.
4. Zmluvné strany sa dohodli na korektnom riešení prípadne vzniknutých rozporov.
5. Táto zmluva nadobúda platnosť a účinnosť dňom jej podpisu obidvoma zmluvnými stranami.
6. Táto zmluva je vyhotovená v dvoch rovnopisoch, po jednom rovnopise pre každú zmluvnú stranu.
7. Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah zmluvy zodpovedá ich skutočnej a slobodnej vôli, ju podpísali.

V Trnave .........................................

................................................................. ............................................................

Objednávateľ Poskytovateľ

BK AŠK Slávia Trnava

štatutár, Ing. Ján Jobb, predseda klubu;

............................................................

Poskytovateľ

BK AŠK Slávia Trnava